 Guddoomiyaha ururka bisha-cas ee Gobolka Maroodi-jeex Axmed Cabdi Bakaal ayaa faah faahin ka bixiyay ujeedada mashruuc ay ka wadaan oo ay ka fulinayaan deegaanka Qool-caday waxaanu yidhi Mashruucani Laan-qayrta cas iyo Bisha Cas ay sida war jirka ah u bilaabeen waxa uu ka mid yahay mashaariicda ay Hayadani nala fuliso, mashaariicdana Hayada Bisha-cas waxaa ay soo waday 13-sanadood, waana saddex qaybood, qayb ah sidii dhinaca nolosha biyaha ee dadka wax looga qaban lahaa, iyo qayb ah dadka in la baro sidii ay shinida uga faa,iideysan lahaayeen, iyo qaybta saddexaad oo ah sidii dadku u la qabsan lahaa isbedelka cimilada aduunka. 